Aleșii locali ploieșteni au aprobat, cu unanimitate de voturi, acordarea titlului de onoare pentru trei personalități ale orașului. Titlul a fost acordat, post-mortem, și muzicianului George Nicolescu.
Pe ordinea de zi a ședinței Consiliului Local Ploiești s-au aflat trei proiecte de hotărâri, privind acordarea titlului de cetățean de onoare pentru trei personalități.
Aleșii locali au aprobat acordarea, post-mortem, a titlului de cetățean de onoare muzicianului George Nicolescu. Cantautorul a murit, marți, la vârsta de 74 de ani.
Aleșii locali au aprobat, tot cu majoritate de voturi, acordarea tilului de cetățean de onoare al municipiului și actorilor Mariana Mihuț și Victor Rebengiuc.